《次韵方去言用予喜归韵见寄三首》
元代·方回

秋高亲见老崖来，险阻嵌崎付一杯。
万古悬知名不夜，九泉谁免骨为灰。
轻鸥熟与风波狎，劲柏宁资粪壤栽。
却笑诸儿浪生死，大都暮落枉朝开。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。